wickkiey/tamil-wikipedia-chunked huggingface dataset:
# அவசர நிறுத்தி

## பயன்பாடுகள்

### மென்பொருள்

ஸ்தூல நிறுத்தல்நிலைமாற்றிகளைப் போன்ற ஒத்த தன்மை கொண்ட நுட்பமானது மென்பொருள் துறைகளிலும் பயன்படுகிறது. உதாரணமாக, உற்பத்திவிலக்கப்பட்டுள்ள அல்லது பராமரிப்பு கட்டணம் செலுத்தாத மற்றும் தொலைந்த அல்லது களவாடப்பட்ட சாதனங்களில் தயாரிப்பாளர் அல்லது உரிமதாரர் மென்பொருளை முடக்க முடியும். , வான்னாகிரை பணயத் தீநிரல் தாக்குதல்களில்தீம்பொருள்களை களைய *நிறுத்தல் நிலைமாற்றி* பயன்படலாம்.  
தானியங்கிகள்மற்றும் மேம்படுத்தப்பட்ட செயற்கை அறிவுத்திறன் கட்டமைப்புகளில்நிறுத்தல் நிலைமாற்றிகளை செயல்படுத்துவதை பற்றி விவாதம் நடைபெறுகிறது.
# அவசர நிறுத்தி

## மேலும்பார்க்க

- பேட்டில்சார்ட்-ஆனதுநிறுத்தல்நிலைமாற்றிக்குஎதிராகச் செயற்படும், இங்கு இயந்திரமானது சேதாரம் அல்லது காயம் ஏற்பட்டாலும் நில்லாதுசெயற்படுமாறு வடிவமைக்கப்பட்டுள்ளது.
# அறுவைச் சிகிச்சைக் கருவிகள்

**அறுவை சிகிச்சை உபகரணங்கள்** அல்லது **அறுவைசிகிச்சைக் கருவிகள்** (*Surgical instrument*) என்பவை அறுவை சிகிச்சை செய்யப்படும்போது பயன்படுத்துவதற்கென்றே தயாரிக்கப்பட்டவை ஆகும். முக்கியமாக திசு மாற்றத்தின் போதும் அல்லது அவற்றில் ஏதேனும் குறைகள் உள்ளனவா என்பதனை அறியவும் இவை பயன்படுகின்றன. சில உபகரணங்கள் பொதுவான அறுவை சிகிச்சைகளின் போது மட்டும் பயன்படும் வகையில் உருவாக்கப்படுகிறன. மற்ற சில உபகரணங்கள் மிக முக்கியமான அறுவை சிகிச்சைகளின் போது மட்டுமே பயன்படும் வகையில் தயாரிக்கப்பட்டுள்ளன. உபகரணங்களுக்குப் பெயரிடும் முறை (nomenclature) அவைகள் உபயோகப்படுத்தப்படும் முறைகளின்படி (உதாரணமாக, *ஹெமோஸ்டேட்* (scalpel, hemostat)), அல்லது அதனைக் கண்டுபிடித்தவர்களின் பெயர்களைக் (உதாரணமாக, கோச்சர் ஃபோர்ப்ஸ் ) அல்லது மேற்கொள்ளப்படும் அறுவைசிகிச்சையுடன் தொடர்புடைய அறிவியல் பெயராக (டிரக்கோட்டமி அறுவைசிகிச்சைக்குப் பயன்படுத்தப்படும் கருவி ’*டிரக்கியோடோம்*’) அமைகிறது. அறுவை சிகிச்சை கையாளுதல் என்பது முறையான அறுவைசிகிச்சை உபகரணங்கள் மற்றும் உதவியாளர்கள் (செவிலியர்கள், கதிர்வீச்சு நிபுணர்) கொண்டு நடத்துவது ஆகும்.
# அறுவைச் சிகிச்சைக் கருவிகள்

## வகைபடுத்துதல்

- க்ராஸ்பர்ஸ் (இடுக்கிகள் போன்றவை)
- பற்றுக்கவ்வி மற்றும் தடை செய் கருவி (இரத்த மாற்று சிகிச்சை)
- பின்னுக்கு இழுக்கும் கருவி ( தோல் மற்றும் விலா எலும்பு சிகிச்சை)
- உறிஞ்சும் கருவி
- மூடும் கருவி (சர்ஜிகள் ஸ்டேப்ளர்ஸ்)
- மருந்து உட்செலுத்தும் ஊசி
- துளையிடும் கருவி
- கிடுக்கிமானி
- உள்நோக்கு கருவி (எண்டோஸ்கோப்)
- அளவிடும்கருவி (வரைகோல்)
# மடிப்பு நோக்கி

**மடிப்புநோக்கி** (*Foldscope*) என்பது ஒரு காணியல் நுண்ணோக்கி ஆகும். இது காகிதத் தாள்கள், வில்லைகள் போன்ற எளிய பொருட்களால் ஆன பாகங்களைக்கொண்டு உருவாக்கப்படுவது ஆகும். இது மனுபிரகாஷ் என்பவரால் வடிவமைக்கப்பட்டு, மிகவும் மலிவான விலையில் (1 அமெரிக்க டொலருக்கு) உருவாக்கப்பட்ட நுண்ணோக்கி ஆகும். மனுபிரகாஷ் என்பவர் ஒரு அமெரிக்கவாழ் இந்திய அறிவியலாளர் ஆவார். அறிவியலை எளிமைப்படுத்தும், மலிவானதாக்கும் **எளிய அறிவியல்** (Frugal Science) என்னும் ஒரு இயக்கத்தின் ஒரு பகுதியான கண்டுபிடிப்பாக இது உள்ளது..
# மடிப்பு நோக்கி

## வரலாறு

ஆண்டன்வான் லூவன்ஹூக் என்பவரால் (1632-1723) முதன்முதலாக எளிய கோள ஆடிகளைப் பயன்படுத்தி நுண்ணோக்கி உருவாக்கப்பட்டது. அவர் அந்நுண்ணோக்கியை பயன்படுத்து முதன் முதலாக ஓரணு உயிரினங்களை கண்டவராவார் பில்ரூமெலிண்டாகேட்ஸ் அறக்கட்டளை உட்பட பல்வேறு நிறுவனங்களால் இத்திட்டத்திற்கு நிதி ஒதுக்கப்பட்டது. பில் ரூமெலிண்டா கேட்ஸ் அறக்கட்டளை மட்டும் 2012ம் ஆண்டு 100000 உதவித்தொகை கொடுத்துள்ளது.  
மனுபிரகாஷ் தாய்லாந்தில் ஒரு ஆராய்ச்சி நிலையத்தில் பணியாற்றும் போது அங்குள்ள பணியாளார்கள் பெரும்பான்மையானோர் ஆய்வக நுண்ணோக்கியை பயன்படுத்த தயங்கினர். ஏனெனில் அதன் விலை பணியாளார்களின் மாத சம்பளத்தை விட உயர்வானதாக இருந்ததாகும். அப்போதுதான் மனுபிரகாஷ் விலைமலிவான (அறிவியல் கருவிகளை) நுண்ணோக்கியை உருவாக்க முனைந்தார்.
# மடிப்பு நோக்கி

## ஒரு பார்வை

துளையிடப்பட்ட அட்டைக்கற்றை, கோளஆடிகள், ஒளிசிந்தும் இருமைவாய், ஒளிப்பரவலாக்கும் அமைப்பு, டுநுனு (மின்கலத்துடன்) ஆகியவற்றை ஒருங்கிணைத்து மடிப்புநோக்கி அமைக்கப்படுகிறது. 8 கிராம் எடையுள்ள ஒரு மடிப்பு நோக்கி 140 மடங்கு முதல் 2000 மடங்கு வரை உருப்பெருக்குகிறது. ஒரு காந்தமும் அதனுடன் இணைக்கப்பட்டுள்ளதால் மடிப்புநோக்கியை அலைபேசி கருவியுடன் கூட ஒட்டவைத்துக்கொள்ள முடியும்.
# மடிப்பு நோக்கி

## பயன்கள்

- ஆப்பிரிக்காவைச் சேர்ந்த சிறுவர்கள் வாழையைப் பாதிக்கும் பூஞ்சைகளையும் ஆராயப்
பயன்படுத்துகின்றனர்.
- ஆவினங்களின் சாணங்களில் உள்ள நுண்ணுயிர்களை அறிந்தக்கொள்ளப் பயன்படுகிறது.
- இந்தியாவில் உயிரியல், வேதியியல், இயற்பியல் கற்பிக்கவும், ஆய்வகங்களில் இதனைப் பயன்படுத்தவும் முயற்சிகள் முன்னெடுக்கப்படுகின்றன.
- கானாவில் மருத்துவப் பரிசோதனைகளுக்கும் இது தற்போது பயன்படுத்தப்படுகிறது.
# இந்தியா தொலைநோக்கு 2020

**இந்தியா தொலைநோக்கு 2020** (India Vision 2020) என்பது இந்திய அறிவியல் தொழில்நுட்பத் தகவல் முன்னறிவிப்பு மற்றும் கணிப்புக் குழுவால் (TIFAC) வெளியிடப்பட்ட ஒருஆவண அறிக்கையாகும். இவ்வறிக்கை டாக்டர் ஏ. பி. ஜே. அப்துல் கலாம் அவர்கள் தலைமையில் 500 வல்லுநர்களின் கூட்டு முயற்சியால் வெளியிடப்பட்டுள்ளது. இத்தொலைநோக்குப் பார்வை குறித்து "இந்தியா 2020 :புத்தாயிரம் ஆண்டுகளுக்கான ஒரு தொலைநோக்கு" என்ற நூலில் டாக்டர் ஏ.பி.ஜெ.அப்துல்கலாம் மற்றும் டாக்டர் ய.சு.ராஜன் என அழைக்கப்படும் யக்ஞசுவாமி சுந்தரராஜன் ஆகியோர் விளக்கியுள்ளனர்.  
இத்திட்டம் குறித்து கலாம் கூறுகையில் இந்திய நாடு வளர்ந்த நாடாக மாறுவதற்கு குறிப்பிடத்தக்க ஐந்து துறைகள் ஒருங்கிணைந்து செயலாற்ற வேண்டும் என்கிறார். இந்தியாவின் மொத்த உள்நாட்டு உற்பத்தியை இரட்டிப்பாக்குவதற்குாிய நிலை மற்றும் அதற்குாிய திறன் மேம்பாடு, இயற்கை வளம், மனிதவளம் மற்றும் மனிதவளத்தின் இணைந்த செயல்பாடு ஆகியவை இந்தியாவை வளர்ந்த இந்தியாவாக மாற்றுவதற்கு முதன்மையிடம் பெறுகின்றன.
# இந்தியா தொலைநோக்கு 2020

## கலாமின் தொலைநோக்கு

- வேளாண்மை மற்றும் உணவு உற்பத்தி: தற்போதைய வேளாண் விளைச்சல் மற்றும் உணவு உற்பத்தியை இரட்டிப்பாக்குதல்.
- நம்பகமான மின்சார சக்தி கொண்ட உள்கட்டமைப்பு: நகர்ப்புற வசதிகளுக்கு இணையாக கிராமப்புறங்களிலும் மின்சார வசதி ஏற்படுத்துதல் மற்றும் சூாிய சக்தி நடவடிக்கைகளை அதிகப்படுத்துதல்.  
- கல்வி மற்றும் சுகாதார நிலை: மக்களுக்கு கல்வியறிவு, சுகாதாரம் மற்றும் சமூக பாதுகாப்பிணை உறுதிபடுத்துதல்
- தகவல் மற்றும் தொலைத்தொடர்பு தொழி்ல்நுட்பம்: தொலைதொடர்பு தொழில்நுட்பத்தின் வாயிலாக பின்தங்கிய பகுதிகளுக்கு கல்வியறிவு சுகாதாரம் சார்ந்த சேவையை வழங்குதல்  
- தொழில்நுட்பம் மற்றும் தொழில்துறை வியூகம்: அணு தொழில்நுட்பம், விண்வெளி தொழில்நுட்பம் மற்றும் பாதுகாப்பு தொழில்நுட்பம் சார்ந்து வியூகம் வகுத்தல்  
- வறுமை மற்றும் வேலையின்மையைக் குறைத்தல்: ஊடகம் மற்றும் சமூக வலை தளங்களின் வாயிலாக சமூக குழுக்களுக்கு கல்வியறிவு வழங்குதல்.  
- இந்திய உற்பத்திப் பொருள்களைப் பயன்படுத்துவதன் வாயிலாக இந்திய நாணய மதிப்பு விகிதத்தை மேம்படுத்துதல்.
# இந்தியா தொலைநோக்கு 2020

## பயன்கள்

1. நகர்ப்புறம் - கிராமப்புறம் என்ற வேறுபாடுகளைக் களைந்து நாட்டிலுள்ள அனைத்து பகுதிகளும் வளர்ச்சியடைவதற்கான முயற்சிகளை எடுத்தல்.
1. ஆற்றல் மற்றும் தரமான நீர் ஆகியவை போதுமான அளவு சமமாகக் கிடைக்க உறுதி செய்தல்.
1. விவசாயம், தொழில் மற்றும் சேவைத்துறை ஆகியவை இணைந்து இணக்கமாக செயல்படுதல்.
1. நல்ல மதிப்பீட்டு முறையிலான கல்வி சமூக பொருளாதார பாகுபாடு காரணமாக எந்த ஒரு மனிதர்களுக்கும் மறுக்கப்படக் கூடாது.
1. உலக அளவில் சிறந்து விளங்கும் அறிஞர்கள், விஞ்ஞானிகள் மற்றும் முதலீட்டாளர்கள் பங்கேற்பதற்கான வாய்ப்புகளை ஏற்படுத்திக் கொடுத்தல்.
1. இந்தியாவில் உள்ள அனைத்துக் குடிமக்களுக்கும் சுகாதார வசதிகளை ஏற்படுத்தித் தருதல்.
1. வெளிப்படையான மற்றும் ஊழல் இல்லாத தன்மையை நிலைநாட்டுவதற்கு அரசு முன்வருதல்.
1. வறுமையை ஒழித்தல், கல்வியறிவின்மை, பெண்கள் மற்றும் குழந்தைகளுக்கு எதிரான குற்றங்கள் களையப்படுதல்.
1. பாதுகாப்பான நிலையில் பயங்கரவாதத்திற்கு அஞ்சாமல் அமைதியான மற்றும் மகிழ்ச்சியான வழிகளில் வளர்ச்சி்ப்பாதையை நோக்கி செல்லுதல்.
1. நல்ல தலைமையின் கீழ் வாழுகின்ற எண்ணத்தை உருவாக்கி மக்கள் வாழ்வதற்கான வாய்ப்புகளைத் தருதல்.
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

புதுக்கோட்டை மாவட்ட ஆசிரியர் கல்வி மற்றும் பயிற்சி நிறுவனம், இந்தியா தமிழ்நாட்டின் புதுக்கோட்டை மாவட்ட தலைநகரில் அமைந்துள்ள அரசு ஆசிரியர் பயிற்சி நிறுவனமாகும்.
தேசிய கல்விக்கொள்கையின் வழிகாட்டல்களின் படி (NPE), மத்திய அரசின் நிதியுதவியுடன் கல்வித்துறையில், ஆசிரிய கல்வியின் மறுசீரமைப்பிற்காக இந்தியாவின் அனைத்து மாநிலங்களில் உள்ள மாவட்டங்களில், மாவட்ட ஆசிரியர் கல்வி மற்றும் பயிற்சி நிறுவனங்கள் நிறுவப்பட்டது.அவ்வகையில் தமிழ்நாட்டில், புதுக்கோட்டையில் 1993 ஆம் ஆண்டு மாவட்ட ஆசிரியர் கல்வி மற்றும் பயிற்சி நிறுவனம் தொடங்கப்பட்டது.
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## அமைப்பு

புதுக்கோட்டை புதிய பேருந்து நிலையத்தில் இருந்து சுமார் 2.5 கி.மீ துாரத்தில் தஞ்சை செல்லும் சாலையில் அமைந்துள்ளது.
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## ஏழு கிளைகள்

1. பணிமுன் பயிற்சி
1. பணியிடைப் பயிற்சி
1. பணிஅனுபவக் கல்வி
1. மாவட்ட வள அலகு
1. திட்டமிடலும் மேலாண்மையும்
1. கலைத்திட்டம் பாடப்பொருள் உருவாக்கம் மதிப்பிடுதல்
1. கல்வி நுட்பவியல்
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## ஏழு கிளைகளின் செயல்பாடுகள்

### பணிமுன் பயிற்சி பிரிவு

- ஆசிரியர் கல்வியை அளித்தல், அதாவது மேனிலைக்கல்வியில்(பனிரெண்டாம் வகுப்பு)தேர்ச்சி பெற்ற மாணவ மாணவியரை மதிப்பெண் அடிப்படையில் தேர்வு செய்து இரண்டாண்டுக் கல்வியாக வழங்கப்படுகிறது.இவர்கள் 1முதல் 5ஆம் வகுப்பு வரை கற்பிக்கும் தகுதியைப் பெறுவர்.
- கற்போரை மையமாகக் கொண்ட கல்வியையும், ஆளுமை வளர்ச்சிக்கான கல்வியையும் நன்னெறி பண்பாட்டுக் கல்வியையும் மற்றும் கற்றல் பொருள் துணைக்கருவிகள் தயாரித்தல் மற்றும் பயன்படுத்தலையும் ஆராய்ச்சி வாயிலாக பரப்புதல்.
- கற்பிக்கும் முறைகளை கவனித்தல்.
- உளவியல் ஆலோசனை மற்றும் வழிகாட்டல்.
- தற்போது சிவகங்கை, இராமநாதபுரம் மற்றும் புதுக்கோட்டை ஆகிய 3 மாவட்டங்களுக்கும் புதுக்கோட்டை மாவட்ட ஆசிரியர் கல்வி மற்றும் பயிற்சி நிறுவனத்திலேயே பணிமுன்பயி்ற்சி பிரிவு இந்த ஆண்டு முதல் (2018)செயல்படுகிறது.
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## ஏழு கிளைகளின் செயல்பாடுகள்

### பணியிடை பயிற்சி பிரிவு

- மாவட்டம் முழுமையிலுள்ள தொடக்ககல்வி,உயர்நிலை, மேல்நிலை கல்வி ஆசிரியர்கள், தலைமை ஆசிரியர்கள், கருத்தாளர்கள், இவர்களுக்கு திட்டமிட்டு பணியிடைப் பயிற்சி அளித்தல்.
- புதுமைப் புனைதல், தொடர் ஆராய்ச்சிக்கு இணைப்பு மையமாகத் திகழ்தல், பருவ இதழ்கள், செய்தி மடல் வெளியிடல்.
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## ஏழு கிளைகளின் செயல்பாடுகள்

### மாவட்ட வள அலகு பிரிவு

- பயிற்சி நிறுவனத்திற்கு வெளியே மாவட்டம் முழுமைக்கும் நடைபெறும் முறைசாராக் கல்வி, மற்றும் முதியோர் கல்விக்காக திட்டமிடுதல், இணைப்பாளராக இருத்தல்.
- ஊக்குநர், கருத்தாளர், மேற்பார்வையாளர் ஆகியோருக்கு பயிற்சி அளித்தல்.
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## ஏழு கிளைகளின் செயல்பாடுகள்

### திட்டமிடல் மற்றும் மேலாண்மை பிரிவு

- பல்வேறு மாவட்டத் திட்டங்களுக்கு ஏற்ப புள்ளிவிவர அடிப்படையில் விவரங்களைத் திரட்டி பாதுகாத்தல்.
- கல்வி திட்டமிடுவோர், நிர்வாகம் செய்வோர்களுக்குத் தேவையான பள்ளிச்சேர்க்கை, பள்ளியை விட்டு நின்றுவிடல், வயது வந்தோர் கல்வி, பெண்கல்வி, தாழ்த்தப்பட்டோர், சிறுபான்மையோர், ஊனமுற்றோர், இடையுறுகள், கல்வி நிலையங்களை மதிப்பிடுவதற்கரிய உத்திகள், போன்றவைகளுக்குத் தேவையான திட்டங்களை வழங்குதல்.
- பள்ளி பாடங்களை உருவாக்கல், நுண்ணிலைத்திட்டமிடுதல், பள்ளி ஒருங்கிணைப்பு உருவாக்கல் போன்றவற்றில் கல்வி அதிகாரிகளுக்கு உதவி செய்தல்.
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## ஏழு கிளைகளின் செயல்பாடுகள்

### பணி அனுபவப் பிரிவு

- வேலை அனுபவக் கல்விக்க ஏற்ப உள்ளுர் துளைகளைத் தேர்ந்தெடுத்தல், கலைத்திட்ட அலகுகளை வளர்த்தல், கற்றல் கற்பித்தல் பொருட்கள், மலிவு விலை துணைக்கருவிகள், மதிப்பீட்டுக் கருவிகள் போன்றவைகளைத் தயார் செய்தல்.  
- பயிற்சி நிறுவன எல்லைக்குள் உள்ள விடுதிகள், விளையாடும் இடம், சாலை, தோட்டம், சுற்றுப்புறத் தளவாடப் பொருட்கள் இவற்றின் துாய்மையைப் பேணுவதற்கான செயல்களை அமைத்தல்.
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## ஏழு கிளைகளின் செயல்பாடுகள்

### கல்வி நுட்பவியல் பிரிவு

- பயிற்சி நிறுவனத்திற்கு மற்ற பிரிவுகளில் பணிபுரிவோர் மற்றும் கருத்தாளர்களின் ஒத்துழைப்புடன் எளிய, பயன்மிகு மலிவு விலை துணைக்கருவிகளைப் பல்வேறு பாடங்களுக்கும், தொடக்கக் கல்வி ஆசிரியர் கல்விக்கும், விளக்கப்படங்கள், மாதிரிகள், வரைபடங்கள், பதிவுநாடா, பாடல்கள், நழுவங்கள் போன்றவற்றை தயார் செய்தல்.
- மலிவு விலை துணைக்கருவிகள் தயாரிப்பதற்கான பணிப்பட்டறை நடத்துதல்.
- கல்வி தொழில்நுட்பத்தை கல்வி செயல்பாடுகளுக்கு பயன்படுத்துவதற்குப் பணியிடைப்பயிற்சி நடத்துதல்.
- நிறுவனக் காட்சி கேள்விக் கருவிகளைப் பாதுகாத்தல்.
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## ஏழு கிளைகளின் செயல்பாடுகள்

### கலைத்திட்டம், கற்றல் பொருள் உருவாக்கம் மற்றும் மதிப்பிடுதல் பிரிவு

- உள்ளுர் சூழ்நிலைக்கேற்ப தொடக்கக் கல்விக்கும், ஆசிரியர்களுக்கான திட்டங்களுக்கும், நடைமுறையில் உள்ளவைகளுக்கு புதியனவைகளைக் கண்டுபிடித்து வளர்த்தல், கலைத்திட்டத்திற்கு துணைபுரியும் துணைநுால்களை தயாரித்தல்.  
- தேர்வு வினா வங்கி, தர அளவீடு, உற்றுநோக்குதல், குறை கண்டுணரும் தேர்வு, குறை நீக்கக் கற்பித்தல், திறன்மிகு மாணவர்களைக் கண்டுபிடித்தல் போன்றவைகளுக்கு வழிகாட்டும் குறிப்புகளை அளித்தல் (பணிப்பட்டறை மூலம்) பணியிடைப் பயிற்சி அளித்தல்.
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## பணியிடங்கள்

### கல்வியாளர்கள்

- முதல்வர் - 1
- முதுநிலை விரிவுரையாளர் - 7
- விரிவுரையாளர் - 14
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## பணியிடங்கள்

### அலுவலகப் பணியாளர்கள்

- கண்காணிப்பாளர் - 1
- உதவியாளர்கள் - 2
- இளநிலை உதவியாளர்கள் - 4
- சுருக்கெழுத்து தட்டச்சர் - 1
- தட்டச்சர் - 2
- ஆய்வக உதவியாளர் - 1
- நுாலக உதவியாளர் - 1
- அலுவலக உதவியாளர் - 1
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## மாணவ - மாணவிகளின் சேர்க்கை எண்ணிக்கை

- முதலாமாண்டு - 100
- இரண்டாமாண்டு - 100
# மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை

## முக்கிய இடங்கள்

- அரசு முன்மாதிரி மேல்நிலைப்பள்ளி, புதுக்கோட்டை.
- தலைமை வனச்சரக அலுவலகம், புதுக்கோட்டை.
- கால்நடைப் பண்ணை
- சிட்கோ.
அரசு மருத்துவக்கல்லுாரி
உள்ளிட்ட முக்கிய நிறுவனங்கள் அமைந்துள்ளன.
# அலாஸ்கா வளைகுடா

**அலாஸ்கா வளைகுடா** (*Gulf of Alaska*) என்னும் கடல்பகுதியானது பசிபிக் பெருங்கடலின் வடக்கே அலாஸ்கா மாநிலத்தின் வளைவான தெற்குக் கரையை ஒட்டி அமைந்துள்ளது. இவ்வளைகுடா மேற்கில் அலாஸ்கா தீபகற்பம் மற்றும் கோடியாக் தீவு முதல் கிழக்கில் அலெக்சாண்டர் ஆர்ச்சிபெலகோ வரைப் பரவியுள்ளது.  
இவ்வளைகுடாவின் கடற்கரை நெடுகிலும் அடர்ந்த காடுகள், மலைகள் மற்றும் எண்ணற்ற பனிப்பாறைகளும் விரவிக் காணப்படுகின்றன. அலாஸ்காவின் மாபெரும் பனிப்பாறைகளான மலாசுபினா மற்றும் பேரிங்கு பனிப்பாறைகள் அலாஸ்கா வளைகுடாவின் கடற்கரை முழுதும் பரவியுள்ளன. இந்தக் கடற்கரையானது குக் இன்லெட் மற்றும் பிரின்சு வில்லியம் சவுண்டு ஆகிய இருபெரும் நீரிணைப்புகளால் ஆனதாகும். இது யாகுடாட்டு விரிகுடா மற்றும் கிராசு சவுண்டு ஆகியவற்றை உள்ளடக்கியதாகும். இங்கு அமைந்துள்ள லிட்டுயாவிரிகுடாவானது உலகின் மாபெரும் சுனாமி நிகழ்ந்த பகுதியாகும். மேலும் இது மீன்பிடி படகுகளுக்கான துறைமுகமாகவும் திகழ்கிறது.
# அலாஸ்கா வளைகுடா

## சுற்றுச் சூழல் மண்டலம்

அலாஸ்கா வளைகுடாவானது கடல் பரந்த புலக் காட்சி உணரி (WiFS) தகவல்களின் அடிப்படையில் முதல்தர உயர் உற்பத்தி சூழல் மண்டலமாக கருதப்படுகிறது. அலாஸ்கா வளைகுடாவில் ஏராளமான ஆழ்கடல் பவளப் பாறைகள் காணப்படுகின்றன. குறிப்பாக இப்பகுதியில் காணப்படும் பவளப் பாறை<nowiki/>கள் பிரைம்நோவா பசிபிகா என்றழைக்கப்படுகின்றன. பி.பசிபிகா என்னும் பவளப் பாறை வகையானது பொதுவாக கடலில் 150 மீ (490அடி) முதல் 900 மீ (3000அடி) வரையிலான ஆழத்தில் காணப்படக்கூடிய ஒன்றாகும்.
# அலாஸ்கா வளைகுடா

## வானிலை

இந்த வளைகுடா மாபெரும் புயல் உற்பத்தி மையமாக விளங்குகிறது. அத்துடன் தெற்கு அலாஸ்காவின் மிகுந்த அளவிளான பனிப் பொழிவிற்கும், தெற்கு ஆர்டிக்கு வட்டத்தில் காணும் பனிச் செறிவிற்கும் இது காரணமாகிறது. பெரும்பாலான புயல்கள் தெற்கு நோக்கி நகர்ந்து பிரிட்டிசு கொலம்பியா, வாசிங்டன், ஓரிகான் மற்றும் தெற்கு கலிபோர்னியா வரை வீசுகின்றன.
# அலாஸ்கா வளைகுடா

## எல்லைகள்

சர்வதேச கடலியல் அமைப்பு அலாஸ்கா வளைகுடாவின் எல்லைகளைப் பின்வருமாறு வரையறுக்கிறது:  
- வடக்கில், அலாஸ்கா கடற்கரை.
- தெற்கில், கேப்பு ஸ்பென்சர், தென்கிழக்கு அலாஸ்கா மற்றும் பிரிட்டிசு கொலம்பியாவின் வடக்கு எல்லையிலிருந்து காபுச்சு முனை, பேரிங்கு கடலின் தென்கிழக்கு எல்லை வரை வரையப்பட்டக் கோடு.
- இதைப் போன்று அருகமைந்த அனைத்துத் தீவுகளும் அலாஸ்கா வளைகுடாவில் உள்ளடங்கியன.  
அமெரிக்க ஐக்கிய நாட்டின் புவியியல் ஆய்வு மற்றும் பெயர் தகவல் அமைப்பின்படி, இவ்வளைகுடாவின் எல்லைகளாக வடக்கில் அலாஸ்கா கடற்கரையும், தெற்கில் கோடியாக்குத் தீவின் தென்முனை வழியாகச் செல்கின்ற கோடும், மேற்கில் டிக்ஸான் நுழைவாயிலும் எல்லைகளாக அமைந்துள்ளன.
# மோட்டார் வாகன உற்பத்தி அடிப்படையிலான வரிசைப் பட்டியல்

* மோட்டார் வாகன உற்பத்தி அடிப்படையிலான உற்பத்தியாளர்கள் பட்டியல்*' என்பது மோட்டார் வாகன உற்பத்தியாளர்களின் சர்வதேச அமைப்பு(OICA), ஆண்டுகள்அடிப்படையில் வெளியிட்டது.  
- **பயணிகள் கார்கள்**, குறைந்தது நான்கு சக்கரங்கள் கொண்ட மோட்டார் வாகனங்கள், பயணிகள் போக்குவரத்து பயன்பாட்டுக்கானது மற்றும் ஓட்டுநர் இருக்கை சேர்த்து அதிகபட்சமாக எட்டு இருக்கைகள் கொண்டிருக்கும்.
- **எளிய வணிக வாகனங்கள்**(LCV), குறைந்தது நான்கு சக்கரங்கள் கொண்டிருக்கும் மோட்டார் வாகனங்கள், சரக்குகள் எடுத்து செல்ல பயன்படுத்தப்படும்.இந்த வாகனங்களில் ஒட்டுநர்இருக்கை தவிர்த்துஎட்டுக்கும்அதிகமானஇருக்கைகள்இருக்கும், 3.5முதல் 7டன் வரை எடுத்துச்செல்லக்கூடியது. பயணிகள் போக்குவரத்திற்காக பயன்படும்மினிபேருந்துகள்இதன்கீழேவரும்.
- **கனரக வாகனங்கள் மற்றும் டிரக்குகள்** (HCV) இந்த வாகனங்களின் நோக்கம் சரக்கு பயன்பாட்டிற்கு ஆனது. 7டன்னுக்கும்அதிகமாக சரக்கு எடுத்துச்செல்லும் வர்த்தக வாகனங்கள்.
- **பேருந்துகள்**, பயணிகள் போக்குவரத்திற்காக பயன்படும், இதில் ஒட்டுநர் இருக்கை தவிர்த்து எட்டுக்கும் மேலான இருக்கைகள் உண்டு, இது 7டன்னுக்கும் அதிகமாக எடுத்துச்செல்லும் வர்த்தக வாகனங்கள்.
# மோட்டார் வாகன உற்பத்தி அடிப்படையிலான வரிசைப் பட்டியல்

## 2015

2015ன் உற்பத்தி அடிப்படையில் தயாரிப்பாளர்களின் பட்டியல்
| 1 | டொயோட்டா | 10,083,831 |  |
| --- | --- | --- | --- |
| 2 | வோக்ஸ்வேகன் குழுமம் | 9,872,424 |  |
| 3 | ஹீண்டாய் | 7,988,479 |  |
| 4 | ஜெனரல் மோட்டார்ஸ்<small>(with SAIC-GM)</small> | 7,485,587  
<small>(9,490,835)</small> |  |
| 5 | போர்ட் | 6,396,369 |  |
| 6 | நிசான் | 5,170,074 |  |
| 7 | பியட் கிரிசுலர் | / | 4,865,233 |
| 8 | ஹோண்டா | 4,543,838 |  |
| 9 | சுஸூகி | 3,034,081 |  |
| 10 | ரெனால்டு | 3,032,652 |  |
| 11 | பி.எஸ்.ஏ குழுமம் | 2,982,035 |  |
| 12 | பிஎம்யூ | 2,279,503 |  |
| 13 | செய்க் | 2,260,579 |  |
| 14 | டாய்ம்லர் | 2,134,645 |  |
| 15 | மஸ்தா | 1,540,576 |  |
| 16 | சாங்கன் | 1,540,133 |  |
| 17 | மிட்சூபிசி | 1,218,853 |  |
| 18 | டொங்ஃபெங் | 1,209,296 |  |
| 19 | பெய்க் | 1,169,894 |  |
| 20 | டாட்டா மோட்டார்ஸ் | 1,009,369 | } |
# மோட்டார் வாகன உற்பத்தி அடிப்படையிலான வரிசைப் பட்டியல்

## 2014

2014 உற்பத்தி அடிப்படையில் தயாரிப்பாளர்களின் பட்டியல்
| 1 | டொயோட்டா | 10,475,338 | 8,788,018 | 1,405,072 | 277,159 | 5,089 |  |
| --- | --- | --- | --- | --- | --- | --- | --- |
| 2 | வோக்ஸ்வேகன் குழுமம் | 9,894,891 | 9,766,293 | 128,598 |  |  |  |
| 3 | ஜெனரல் மோட்டார்ஸ் | 9,609,326 | 6,643,030 | 2,951,895 | 10,875 | 3,526 |  |
| 4 | ஹீண்டாய்/கியா | 8,008,987 | 7,628,779 | 280,684 | 84,387 | 15,137 |  |
| 5 | போர்டு | 5,969,541 | 3,230,842 | 2,643,854 | 94,845 |  |  |
| 6 | நிசான் | 5,097,772 | 4,279,030 | 796,992 | 21,750 |  |  |
| 7 | பியட் கிரிசிலர் | / | 4,865,758 | 1,904,618 | 2,812,345 | 102,997 | 45,798 |
| 8 | ஹோண்டா | 4,513,769 | 4,478,123 | 35,646 |  |  |  |
| 9 | சுஸீகி | 3,016,710 | 2,543,077 | 473,633 |  |  |  |
| 10 | பி.எஸ்.ஏ குழுமம் | 2,917,046 | 2,521,833 | 395,213 |  |  |  |
| 11 | ரெனால்டு | 2,761,969 | 2,398,555 | 363,414 |  |  |  |
| 12 | பி.எம்.டபிள்யூ | 2,165,566 | 2,165,566 |  |  |  |  |
| 13 | செய்க் | 2,087,949 | 1,769,837 | 265,087 | 52,715 | 310 |  |
| 14 | டாய்மலர் | 1,973,270 | 1,808,125 | 165,145 |  |  |  |
| 15 | சாங்கன் | 1,447,017 | 1,089,179 | 262,797 | 95,041 |  |  |
| 16 | மசுதா | 1,328,426 | 1,261,521 | 66,905 |  |  |  |
| 17 | டாங்ஃபெங் | 1,301,695 | 745,765 | 201,667 | 340,955 | 13,308 |  |
| 18 | மிட்சுபிசி | 1,262,342 | 1,199,823 | 61,302 | 1,217 |  |  |
| 19 | பெய்க் | 1,115,847 | 538,027 | 278,949 | 293,055 | 5,816 |  |
| 20 | டாட்டா | 945,113 | 614,247 | 11,399 | 304,829 | 14,638 | } |
# மோட்டார் வாகன உற்பத்தி அடிப்படையிலான வரிசைப் பட்டியல்

## 2010

**''' 2010 களில் மொத்த வாகன உற்பத்தி செய்யும் மோட்டார் வாகன உற்பத்தி நிறுவனங்கள்'''**  
| எண்ணிக்கை | 1,000,000 | 2,000,000 | 3,000,000 | 4,000,000 | 5,000,000 | 6,000,000 | 7,000,000 | 8,000,000 | 9,000,000 | 10,000,000 |
| --- | --- | --- | --- | --- | --- | --- | --- | --- | --- | --- |
| வகை | தானுந்து | மென்ரக வாகனங்கள் | கனரக வாகனங்கள் | பேருந்துகள் |  |  |  |  |  |  |
| டொயோட்டா | 8,557,351 |  |  |  |  |  |  |  |  |  |
| ஜெனரல் மோட்டார்ஸ் | 8,476,192 |  |  |  |  |  |  |  |  |  |
| வோக்ஸ்வேகன் குழுமம் | 7,341,065 |  |  |  |  |  |  |  |  |  |
| ஹீண்டாய்/கியா | 5,764,918 |  |  |  |  |  |  |  |  |  |
| போர்ட் | 4,988,031 |  |  |  |  |  |  |  |  |  |
| நிசான் | 3,982,162 |  |  |  |  |  |  |  |  |  |
| ஹோண்டா | 3,643,057 |  |  |  |  |  |  |  |  |  |
| பிஎஸ்ஏ குழுமம் | 3,605,524 |  |  |  |  |  |  |  |  |  |
| சுஸீகி | 2,892,945 |  |  |  |  |  |  |  |  |  |
| ரெனால்டு | 2,716,286 |  |  |  |  |  |  |  |  |  |
| பியாட் | 2,410,021 |  |  |  |  |  |  |  |  |  |
| டாய்மலர் | 1,940,465 |  |  |  |  |  |  |  |  |  |
| கிரைசுலர் | 1,578,488 |  |  |  |  |  |  |  |  |  |
| பி.எம்.டபிள்யூ | 1,481,253 |  |  |  |  |  |  |  |  |  |
| மசுதா | 1,307,540 |  |  |  |  |  |  |  |  |  |
| மிட்சுபிசி | 1,174,383 |  |  |  |  |  |  |  |  |  |
| சாங்கன் | 1,102,683 | *2,378,052* |  |  |  |  |  |  |  |  |
| டாட்டா | 1,011,343 |  |  |  |  |  |  |  |  |  |
| ஃபா | 896,060 | *2,572,260* |  |  |  |  |  |  |  |  |
| ஹீலி | 802,319 |  |  |  |  |  |  |  |  |  |
| செர்ரி | 692,438 |  |  |  |  |  |  |  |  |  |
| பீஜீ | 649,954 |  |  |  |  |  |  |  |  |  |
| டாங்ஃபெங் | 649,559 | *2,769,883* |  |  |  |  |  |  |  |  |
| பீஜீங் | 617,725 | *2,504,083* |  |  |  |  |  |  |  |  |
| அவ்டோவேஸ் | 545,767 |  |  |  |  |  |  |  |  |  |
| பியிடி | 521,232 |  |  |  |  |  |  |  |  |  |
| இசுசூ | 488,484 |  |  |  |  |  |  |  |  |  |
| ஜக் | 439,327 |  |  |  |  |  |  |  |  |  |
| பிரில்லியன்சு | 434,182 |  |  |  |  |  |  |  |  |  |
| கிரேட் வால் | 398,692 |  |  |  |  |  |  |  |  |  |
| செய்க் | 346,525 | *3,620,653* |  |  |  |  |  |  |  |  |
| மகிந்திரா | 292,149 |  |  |  |  |  |  |  |  |  |
| ஹபி | 215,558 |  |  |  |  |  |  |  |  |  |
| வால்வோ | 191,560 |  |  |  |  |  |  |  |  |  |
| சாங்கீ | 190,906 |  |  |  |  |  |  |  |  |  |
| ஜியாங்க்லிங் | 173,577 |  |  |  |  |  |  |  |  |  |
| புரோட்டான் | 172,360 |  |  |  |  |  |  |  |  |  |
| வகை | தானுந்து | மென்ரக வாகனங்கள் | கனரக வாகனங்கள் | பேருந்து |  |  |  |  |  |  |
| மொத்தம்: 77,743,862 | தானுந்து: 60,343,756 | மென்ரக வாகனம்: 13,370,432 | கனரக வாகனம்: 3,510,681 | பேருந்து: 518,993 |  |  |  |  |  |  |
| *கூட்டுமுயற்சியில் தயாரிக்கப்பட்ட வாகனங்களின் எண்ணிக்கை சாய்வான எழுத்தில் உள்ளது* |  |  |  |  |  |  |  |  |  |  |
| Reference: | } |  |  |  |  |  |  |  |  |  |
# புவிவேதியியல்

**புவிவேதியியல்** (*Geochemistry*) என்பது புவியின் புவிப்படல ஓடு மற்றும் பெருங்கடல்கள் போன்ற பெரும் புவி சார்ந்த அமைப்புகளின் பின்னால் உள்ள நிகழ்வுகளின் வழிமுறைகளைத் தெரிந்து கொள்ள வேதியியலின் கொள்கைகள் மற்றும் வழிமுறைகளைப் பயன்படுத்திக் கொள்ளும் அறிவியலாகும். புவிவேதியியலின் எல்லைகளானது புவிக்கப்பாலும், அதாவது சூாியக்குடும்பம் முழுவதையும் சூழ்ந்து விாிகிறது. மேலும், புவி வேதியியலானது புவியடுக்குகளில் வெப்பச்சலனம், கோள்கள் உருவாக்கம், கருங்கல், எாிமலைப் பாறைகளின் உருவாக்கம் ஆகிய இயற்கைச் செயல்முறைகள் தொடர்பாகப் புரிதல் ஏற்பட முக்கியமான பங்களிப்பைச் செய்துள்ளது.
# புவிவேதியியல்

## வரலாறு

### பெல்சிக், இடைநிலை மற்றும் மாபிக் எரிமலைப் பாறைகள்

பெல்சிக் வகைப் பாறைகள்:
:அதிகப்படியான சிலிகாவைக் கொண்டுள்ளதும் மற்றும், படிகமாக்கும் போது தனித்த குவார்ட்சைத் தருவதுமான பாறைகள் பெல்சிக் வகைப் பாறைகள் என்ற பிரிவைச் சேர்ந்தவையாக உள்ளன.  
மாபிக் எரிமலைப் பாறைகள்:
:குறைவான அளவு சிலிகாவைக் கொண்டதும், அதிகமான இரும்பு மற்றும் மெக்னீசியத்தைக் கொண்டதும், குவார்ட்சு இல்லாத ஒலிவின் வகைப் பாறைகள் அதிகமாக காணப்படும் போது மாபிக் பிரிவை உருவாக்குகிறது.  
இடைநிலை வகைப் பாறைகள்
:குவார்ட்சு மற்றும் ஒலிவின் வகைக் கனிமங்கள் இல்லாத தன்மையைக் கொண்ட பாறைகள் இடைநிலை வகைப் பாறைகளாக அறியப்படுகின்றன. இவ்வகையின் ஒரு முக்கியமான உட்பிரிவானது மிக அதிக அளவிலான கார உலோகஙகள், குறிப்பாக சோடா மற்றும் இறுதியாக மற்ற வகைப் பாறைகளில் பொதுவாகக் காணப்படாத நெபிலைன் மற்றும் லியுசைட் வகைக் கனிமங்களைக் கொண்டவையாக உள்ளன. அடிக்கடி இவை மற்ற வகைப் பாறைகளிலிருந்து கார வகைப் பாறைகள் அல்லது சோடா வகைப் பாறைகள் என்றே பிரித்தறியப்படுகின்றன. மேலும், இதற்குத் தொடர்புடைய மாபிக் வகைப் பாறைத் தொடரும் காணப்படுகிறது.  
அல்ட்ராமாபிக் வகைப் பாறைகள்:
:இறுதியாக ஒலிவின் அதிகமாகவும் பெலட்சுபார் இல்லாததாகவும் ஒரு சிறிய தொகுதியானது அல்ட்ராமாபிக் வகைப் பாறைகள் என அழைக்கப்படுகின்றன இவை மிகக் குறைவான சதவீத அளவில் சிலிகாவையும் அதிகமான அளவில் இரும்பு மற்றும் மெக்னீசியத்தையும் கொண்டுள்ளன.
# மிதிலை, நேபாளம்

**மிதிலை** (Mithila) (; மைதிலி : **মিথিলা রাজ্য**) மைதிலி மொழி பேசும் தெற்கு நேபாளத்தின் 13 மாவட்டங்களை உள்ளடக்கிய கிழக்குத் தராய் சமவெளி பகுதியாகும். மிதிலையில் மைதிலை, நேபாள மொழிகள் பேசும் மதேசி மக்கள் பெரும்பான்மையான வாழ்கின்றனர். மிதிலையின் முக்கிய நகரம் ஜனக்பூர் ஆகும். மிதிலை பண்டைய விதேக நாட்டின் தலைநகராக விளங்கியது.  
நேபாள மிதிலை மக்கள், இந்தியாவின் மிதிலை மக்களுடன், திருமண உறவின் மூலம் பண்பாடு மற்றும் நாகரீகத்தைப் பகிர்ந்து கொள்கின்றனர்.நேபாள நாட்டின் மிதிலையையும், இந்தியாவின் மிதிலையையும் ஒன்றிணைத்து, மிதிலை பிரதேசத்தைத் தனிநாடாக அறிவிக்கக் கோரி மைதிலி மொழி பேசும் மக்கள் பல்லாண்டுகளாகப் போராடி வருகின்றனர்.
# மிதிலை, நேபாளம்

## புவியியல்

14,058 சதுர கிலோ மீட்டர் பரப்பளவு கொண்ட நேபாள மிதிலைப் பிரதேசம் 6.65 மில்லியன் மக்கள் தொகை கொண்டது. மிதிலைப் பிரதேசம் 948 கிராம வளர்ச்சி குழுக்களையும், 14 நகராட்சி மன்றங்களையும் கொண்டது. நேபாள மிதிலையின் எல்லைகள்:
- வடக்கில் இமயமலையின் அடிவாரம்
- தெற்கில் இந்தியாவின் பிகார் மாநிலம்
- மேற்கில் பிகாரின் கிழக்கு சம்பாரண் மாவட்டம்.
- கிழக்கில் பிகாரின் கிசன்கஞ்சு மாவட்டம் மற்றும் மேற்கு வங்காளத்தின் டார்ஜிலிங் மாவட்டம்
# மிதிலை, நேபாளம்

## புகழ் பெற்றவர்கள்

- ராம் பரன் யாதவ், சப்தரி
# மிதிலை, நேபாளம்

## இதனையும் காண்க

- மிதிலை, இந்தியா
- மிதிலை பிரதேசம்
- நேபாள மாநில எண் 5
- நேபாள மாநில எண் 2
# எறிதட்டுச் சுடுதல்

**எறிதட்டுச் சுடுதல்** என்பது, வீசி எறியப்படும் (பறக்கும்) மண்பாண்டதட்டுகளை இலக்குகளாகக் கொண்டு, அதனை துப்பாக்கியால் குறிவைத்து சுடும் கலை / விளையாட்டு ஆகும்.  
உயிருள்ள பறவைகளை இதில் இலக்காக வைத்து சுடுவதற்கு 1921-ல் ஐக்கிய இராச்சியத்தில் தடை விதிக்கப்பட்டதால், பறவைகளுக்குப் பதிலாக தட்டுகளை காற்றில் எறிந்து சுடும் வழக்கம் தோன்றியது. இப்போதும்கூட, இலக்கை "பேர்டு" *(bird, பறவை)*என்றும், இலக்கை தாக்கிவிட்டால் அதனை "கில்"* (kill, கொல்லப்பட்டது) *என்றும், தவறவிட்ட இலக்குகளை "பேர்டு அவே"* (bird away, பறவை பறந்துவிட்டது) *என்றும் தான் குறிப்பிடுவர்; இலக்குகளை காற்றில் எறியும் இயந்திரத்தை இன்றும்கூட "ட்ராப்" (*trap, கூண்டு / எறிப்பொறி) *என்று தான் சொல்கின்றனர்.
# எறிதட்டுச் சுடுதல்

## துணை வடிவங்கள்

எறிதட்டுச் சுடுதலில் குறைந்தது 20 வெவ்வேறு வடிவங்கள் இருந்தாலும், மூன்றுஒழுங்கு படுத்தப்பட்ட வடிவங்கள் உள்ளன.
# எறிதட்டுச் சுடுதல்

## துணை வடிவங்கள்

### விளையாடும் தட்டுகள்

மற்ற வடிவங்களில் பொதுவாக நிர்ணயித்த இலக்குகளை மட்டுமே பயன்படுத்துகையில், இந்த வடிவ ஆட்டத்தில் எதுவும் இலக்காக ஆகலாம். பல வகையான எறிதடங்கள், கோணங்கள், வேகங்கள், உயரங்கள், மற்றும் தூரங்களில் (இருந்து) இலக்குகள் வீசப்படும். இதனால் உண்மையான வேட்டையாடல் அனுபவத்தை செயற்கையாக செயல்படுத்த முடியும். இதை ஆங்கிலத்தில் "ஸ்போர்ட்டிங் க்லேஸ்" (*sporting clays*) என்பர்.
# எறிதட்டுச் சுடுதல்

## துணை வடிவங்கள்

### நேர் எறிதட்டு சுடுதல்

சுடுநருக்கு முன்னால், 15 மீ தொலைவில் வைக்கப்பட்டிருக்கும், ஒன்று அல்லது அதற்குமேலான எறிப்பொறியில் (ட்ராப்) இருந்து, ஒற்றையாகவோ அல்லது இரட்டையாகவோ இலக்குகள் எறியப்படும். பொதுவாக, பல்வேறு வேகங்கள், கோணங்கள், மற்றும் உயரங்களில், சுடும்-நிலையங்களில் இருந்து தள்ளிப்போகும் வகையில், தட்டுகள் வீசப்படும். இதை ஆங்கிலத்தில் "ட்ராப் ஷூட்டிங்" (*trap shooting*) என்பர்.
# எறிதட்டுச் சுடுதல்

## துணை வடிவங்கள்

### பக்கவாட்டு எறிதட்டு சுடுதல்

உத்தேசமாக 40 மீ விட்டம் கொண்ட, ஒரு அரைவட்டத்தின், இரு முனைகளிலும் இரண்டு எறிப்பொறிகளில் இருந்து, ஒற்றையாகவோ அல்லது இரட்டையாகவோ இலக்குகள் எறியப்படும். இதை ஆங்கிலத்தில் "ஸ்கீட் ஷூட்டிங்" (*skeet shooting*) என்பர்.
# விரிவு விகிதம்

**விரிவு விகிதம்** *(Expansion ratio)* என்பது அறை வெப்பநிலையில், சாதாரண வளிமண்டல அழுத்தத்தில் திரவநிலையில் உள்ள ஒரு பொருளின் கன அளவுக்கும், அதே அளவு பொருள் வாயுநிலையில் உள்ளபோது இருக்கும் கன அளவுக்கும் இடையேயுள்ள ஒப்பீட்டு அளவு ஆகும் .  
மூடப்பட்ட ஒரு கொள்கலனில் போதுமான அளவு திரவம் ஆவியாக்கப்பட்டால், அழுத்தம் உருவாக்கப்பட்டு கலனில் விரிசல் ஏற்படும் வாய்ப்பு ஏற்படும். எனவே கலனுடன் அழுத்தநீக்க அடைப்பிதழ்கள், நிவாரண போக்குக் குழாய்கள் முதலியனவற்றைப் பயன்படுத்தவேண்டும் .  
திரவமாக்கப்பட்ட மற்றும் கடுங்குளிர் பொருளின் சுற்றுப்புற காற்றின் வெப்பநிலைக்கும் கொதிநிலைக்கும் இடையிலான விரிவு விகிதம்,
- நைட்ரசன் 1 முதல் 696
- நீர்ம ஈலியம் 1 முதல் 757
- ஆர்கான் 1 முதல் 847
- நீர்ம ஐதரசன் 1 முதல் 851
- நீர்ம ஆக்சிசன் 1 முதல் 860
- நியான் 1 முதல் 1445, (அதிகபட்சமான விரிவு விகிதம்)
# மிதிலை பிரதேசம்

மற்றும் இந்தியாவின் கிழக்கு பிகார் பகுதியில் (பச்சை நிறத்தில்) அமைந்த மிதிலைப் பிரதேசம்]]  
அரச குலத்தில் பிறந்த தீர்த்தங்கரர் நமிநாதரின் சிற்பம், மதுரா அருங்காட்சியகம்]]  
**மிதிலைப் பிரதேசம்** அல்லது **மிதிலாஞ்சல்**, தெற்காசியாவின் தற்கால நேபாளத்தின் தென்கிழக்கு பகுதி, இந்தியாவின் பிகார் மாநிலத்தின் கிழக்குப் பகுதி மற்றும் ஜார்கண்ட் மாநிலத்தின் வடக்குப் பகுதியின் புவியியல், மொழி மற்றும் பண்பாடு வகையில் ஒத்தப் பிரதேசமாக அமைந்துள்ளது. தொன்மையான இப்பிரதேசத்தில் மைதிலி மொழி பேசப்படுவதால், இப்பிரதேசத்திற்கு மைதிலி அல்லது மிதிலை எனப் பெயராயிற்று.  
மிதிலை பிரதேசத்தின் வடக்கில் இமயமலையும், தெற்கு, மேற்கு மற்றும் கிழக்கில் முறையே கங்கை ஆறு, கோசி ஆறு, கண்டகி ஆறுகளும் எல்லையாக அமைந்துள்ளது.
மிதிலை பிரதேசத்தின் பெரும்பாலான பகுதிகள் தற்கால பிகார் மாநிலத்தில் அமைந்துள்ளது. மிதிலைப் பிரதேசத்தில் 40 இலட்சம் மக்கள் வாழ்கின்றனர்.  
பொதுவாக மிதிலை பிரதேசம் எனில் தற்கால இந்தியாவில் உள்ள மிதிலையும், நேபாளத்தில் உள்ள மிதிலையும் சேர்ந்த விதேக நாட்டைக் குறிக்கும். மிதிலை பிரதேசம் தற்கால கிழக்கு பிகாரின் கங்கைச் சமவெளியும், ஜார்காண்ட் மாநிலத்தின் வடக்குப் பகுதிகளையும் கொண்டது.  
கங்கைச் சமவெளியில் அமைந்த பண்டைய விதேக நாட்டின் தலைநகரான மிதிலை தற்கால இந்தியாவின் வடக்கு பிகார் வரை விரிவடைந்துள்ளது. முதலில் மிதிலையின் தலைநகராக ஜனக்பூர் இருந்த போதிலும், பின்னர் மன்னர் **இராஜா தர்பங்கா** காலத்தில் பிகாரில் உள்ள தர்பங்காவிற்கு மாற்றப்பட்டது.
# மிதிலை பிரதேசம்

## பெயர்க் காரணம்

*மித்தி* எனும் வட மொழிச் சொல்லிற்கு மண் எனப் பொருள். ஜனகரின் முன்னோரான வேத கால மன்னர் *நிமி* *மிதிலாபுரி* நகரத்தை நிறுவினார்.  
மிதிலை பிரதேசத்திற்கு திரபுக்தி (ஆறுகளால் சூழப்பட்டது) என்ற பெயரும் உண்டு.
# மிதிலை பிரதேசம்

## வரலாறு

### வேத காலம்

வேத கால இந்தோ ஆரிய மக்கள் மிதிலை பிரதேசத்தில் விதேக நாட்டை நிறுவினர்.
பிந்தைய வேத காலத்தில் (கிமு 1100-500 ), பரத கண்டத்தின் குரு, பாஞ்சாலம், மகதம், அங்கம், வங்கம் போன்று இராமாயணம் குறிப்பிடும்,மிதிலையை தலைநகராகக் கொண்ட ஜனகர் ஆண்ட விதேகமும் புகழுடன் விளங்கியது.  
விதேக நாடு பின்னர் மகாஜனபதங்களில் ஒன்றான வஜ்ஜியுடன் இணைந்தது. வஜ்ஜியின் தலைநகராக வைசாலி நகரம் விளங்கியது.
# மிதிலை பிரதேசம்

## வரலாறு

### மத்திய காலம்

கி பி 11-ஆம் நூற்றாண்டு முதல் 20-ஆம் நூற்றாண்டு முடிய பல்வேறு உள்ளூர் வம்ச மன்னர்களால் மிதிலை பிரதேசம் ஆளப்பட்டது. அவர்களில் முதலானவர்கள் பார்மர் இராசபுத்திர கர்நாட சத்தியர்களும், மைதிலி பிராமணர்களான ஆயின்வார் வம்ச மைதிலி பிராமணர்களும் மற்றும் தர்பங்கா மைதிலி பிராமணர்கள் ஆவார்.
தர்பங்கா மைதிலி பிராமணர்களின் ஆட்சிக்காலத்தில், மிதிலை பிரதேசத்தின் தலைநகரம் மிதிலையிலிருந்து தர்பங்காவிற்கு மாற்றப்பட்டது.
# மிதிலை பிரதேசம்

## புவியியல்

சிவாலிக் மலை அடிவாரத்தில், கிழக்குத் தராய் சமவெளியில் அமைந்த மிதிலை பிரதேசம், கண்டகி ஆறு, கங்கை ஆறு மற்றும் கோசி ஆறுகளால் சூழப்பெற்றது.
# மிதிலை பிரதேசம்

## முக்கிய நகரங்கள்

மிதிலைப் பிரதேசத்தின் முக்கிய நகரங்கள், ஜனக்பூர், பகல்பூர், முசாபர்பூர், தர்பங்கா, பூர்ணியா மற்றும் மதுபனி ஆகும்.
# மிதிலை பிரதேசம்

## மக்கள்

மிதிலை பிரதேச மக்களில் இந்தோ ஆரிய மொழியான மைதிலி மொழி பேசும் 35 இலட்சம் இந்து மைதிலி மக்கள் உள்ளனர்.  
மிதிலைப் பிரதேசத்தில் இந்து சமய அந்தணர்கள், இராசபுத்திரர்கள், ஜாட், காயஸ்தர்கள், பூமிகார், அஹீர், குர்மி, கோய்ரி, பனியா என பல சமூகங்களாக பிரிந்துள்ளனர்.
# மிதிலை பிரதேசம்

## சைனம்

சமண சாத்திரங்கள் கூறும் 21-வது தீர்த்தங்கரான நமிநாதர், மிதிலை பிரதேசத்தின் இச்வாகு குல மன்னர் விஜயன் – இராணி விபாராவிற்கும் மிதிலையில் பிறந்தவர் ஆவார்.
# மிதிலை பிரதேசம்

## இதனையும் காண்க

- மிதிலை, இந்தியா
- மிதிலை, நேபாளம்
# ப. சுந்தரம்

**ப. சுந்தரம்** (B. Sundaram)(இறப்பு 29 சனவரி 2005) ஓர் இந்திய அரசியல்வாதியும் தமிழக சட்டமன்றத்தின் திருப்பத்தூர் சட்டமன்றத் தொகுதியின் முன்னாள் உறுப்பினரும் ஆவார். 1977-ஆவது ஆண்டில் நடந்த தமிழ்நாடு சட்டமன்றத் தேர்தலில் வேலூர் மாவட்டத்தின் திருப்பத்தூர் சட்டமன்றத் தொகுதியில் திராவிட முன்னேற்றக் கழகம் சார்பில் போட்டியிட்டு முதல்முறையாக வெற்றி பெற்றார். தொடர்ந்து, 1980-ஆவது ஆண்டில் நடந்த சட்டமன்றத் தேர்தலிலும், 1989-ஆவது ஆண்டில் நடந்த சட்டமன்றத் தேர்தலிலும் அதே தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# ப. சுந்தரம்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1977 | திருப்பத்தூர் | திராவிட முன்னேற்றக் கழகம் | 27.29 |  |
| 1980 | திருப்பத்தூர் | திராவிட முன்னேற்றக் கழகம் | 54.74 |  |
| 1989 | திருப்பத்தூர் | திராவிட முன்னேற்றக் கழகம் | 35.92 | } |
# ஒட்டுறுப்பு அறுவை மருத்துவம்

**ஒட்டுறுப்பு அறுவை சிகிச்சை** (*Plastic surgery*) என்பது மனித உடலின் பாகங்களை மறுசீரமைப்பு, புனரமைப்பு, மாற்றங்கள் செய்வதனைக் குறிக்கும். இது ஒப்பனை அல்லது அழகியல் அறுவை சிகிச்சை, புனரமைப்பு அறுவை சிகிச்சை, குருதி வடிச்சு அறுவை சிகிச்சை, கை அறுவை சிகிச்சை, நுண்ணுயிரியல் மற்றும் எரிகாய சிகிச்சை ஆகியவற்றை உள்ளடக்கியது.
# ஒட்டுறுப்பு அறுவை மருத்துவம்

## சொற்பிறப்பியல்

இது கிரேக்க மொழிச்சொல்லான πλαστική (τέχνη), plastikē (tekhnē), என்பதிலிருந்து வந்தது. இதற்கு *அழகியல் கலை* என்பது பொருளாகும்.. இது 1598 ஆம் ஆண்டு தொடக்கத்திலேயே உறுதிசெய்யப்பட்டது. "பிளாஸ்டிக்" என்ற அறுவைசிகிச்சை வரைவிலக்கணம் முதன்முதலாக 1839 ஆம் ஆண்டில் தோன்றியது, இந்த வார்த்தை 1909 இல் லியோ பாக்கெலாண்டால் உருவாக்கப்பட்டது.
# ஒட்டுறுப்பு அறுவை மருத்துவம்

## வரலாறு

முறிந்த மூக்கிற்கான நெகிழி அறுவை சிகிச்சைகள் தான் முதன்முதலாக மேற்கொள்ளப்பட்டது. இதனை செய்தவர் எட்வின் ஸ்மித் பாபிரியஸ் என்பவராவார்.. அறுவை சிகிச்சை மேற்கொண்டதற்கான ஆதாரம் பண்டைய எகிப்திய நூலில் கூறப்பட்டுள்ளது. அதன்படி 3000 முதல் 2500 கிமு வரை அறுவை சிகிச்சை குறித்த ஆய்வுக்கட்டுரைகள் உள்ளதாக கூறப்படுகிறது.
கி.மு 800 -ல் இந்தியாவில் புனரமைப்பு அறுவை சிகிச்சை நுட்பங்கள் நடத்தப்பட்டன. சுசிருதா 6 ஆம் நூற்றாண்டில் பிளாஸ்டிக் மற்றும் கண்புரை அறுவை சிகிச்சை துறையில் முக்கியப் பங்களிப்பு செய்த ஒரு மருத்துவர் ஆவார்.  
கிபி முதல் நூற்றாண்டில் ரோம அறிஞர் ஆலஸ் கொர்னேலியஸ் செல்சஸ் சில வியக்கத்தக்க துல்லியமான உடற்கூறியல் விளக்கங்களை விட்டுச்சென்றார் - உதாரணமாக அவை பிறப்புறுப்பு மற்றும் எலும்புக்கூடு குறித்த அவரது ஆய்வுகளாகும். இவர் ஒட்டுறுப்பு சிகிச்சை உட்பட்ட பல அறுவைசிகிச்சை நுட்பங்களைப் பதிவுசெய்துள்ளார்.
# ஒட்டுறுப்பு அறுவை மருத்துவம்

## நவீன உத்திகளின் முன்னேற்றங்கள்

பொதுவாக நவீன பிளாஸ்டிக் அறுவை சிகிச்சையின் தந்தையாக சர் ஹரால்ட் கில்லீஸ் என்று கருதப்படுகிறார். இவர் லண்டனில் பணிபுரியும் ஒரு நியூசிலாந்து செவிமடலியல் மருத்துவர் ஆவார். இவர் முதல் உலகப் போரின் போது முகக் காயத்தால் துன்பப்பட்ட வீரர்களுக்கு நவீன முக அறுவை செய்தார்..
# ஒட்டுறுப்பு அறுவை மருத்துவம்

## ஒட்டுறுப்பு அறுவைசிகிச்சை சந்திப்பு - 2017

ஒட்டுறுப்பு அறுவைசிகிச்சை வல்லுநர்களின் சந்திப்பு அக்டோபர் மாதம் 6-10 ம் நாள் வரை ஓர்லாண்டா நகரில் நடைபெறுகிறது. இதில் அழகுகலை அறுவைசிகிச்சையின் முன்னேற்றம் பற்றியும்,அறுவை சிகிச்சையின் வளர்ச்சி பற்றியும் விவாதிக்கப்படுகிறது.
# ஒட்டுறுப்பு அறுவை மருத்துவம்

## துணை-சிறப்பு சிகிச்சைகள்

பிளாஸ்டிக் அறுவை சிகிச்சை என்பது ஒரு பரந்த பகுதியாகும். அது பின்வருமாறு பிரிக்கப்படலாம். அமெரிக்காவில், ஒட்டுறுப்பு அறுவைசிகிச்சை நிபுணர்கள் அமெரிக்க பிளாஸ்டிக் அறுவைசிகிச்சை வாரியத்தால் சான்றளிக்கப்பட்டிருக்கின்றனர்.  
பிளாஸ்டிக் அறுவை சிகிச்சையின் துணைப்பிரிவுகள் பின்வருமாறு:
# ஒட்டுறுப்பு அறுவை மருத்துவம்

## துணை-சிறப்பு சிகிச்சைகள்

### அழகியல் அறுவை சிகிச்சை

அழகியல் அறுவை சிகிச்சை பிளாஸ்டிக் அறுவை சிகிச்சைக்கு அவசியமான ஒரு அங்கமாகும். இதில் முகம் மற்றும் உடல் அழகியல் அறுவை சிகிச்சை ஆகியவையும் அடங்கும். இந்த அறுவை சிகிச்சையினை மேற்கொள்ளும் முன்பு அறுவை சிகிச்சை கொள்கைகளை அறுவை சிகிச்சை செய்பவர் கண்டிப்பாகப் பின்பற்றுதல் வேண்டும்.
# ஒட்டுறுப்பு அறுவை மருத்துவம்

## துணை-சிறப்பு சிகிச்சைகள்

### தீப்புண் அறுவை சிகிச்சை

இந்த வகையான அறுவை சிகிச்சை என்பது இரண்டு நிலைகளில் நடைபெறுகிறது. முதலாவது தீக்காயம் ஏற்பட்ட இடத்திலேயே உடனடியாக சிகிச்சை செய்வது. மற்றொன்று,மீளாக்க அறுவைசிகிச்சை என்பது காயம்பட்ட இடத்தில் தசைகளை வைப்பது.
# ஒட்டுறுப்பு அறுவை மருத்துவம்

## துணை-சிறப்பு சிகிச்சைகள்

### மண்டை-முக அறுவை சிகிச்சை

மண்டை-முக அறுவை சிகிச்சை (Craniofacial surgery) என்பது இரண்டு தொகுதிகளாக பிரிக்கப்பட்டுள்ளது.
1. குழந்தைகளுக்கான மண்டை-முக அறுவை சிகிச்சை
1. வயதுவந்தவர்களுக்கான மண்டை-முக அறுவை சிகிச்சை
*குழந்தைகளுக்கான மண்டை-முக அறுவை சிகிச்சை* என்பது பெரும்பாலும் குழந்தைகளின் பிறப்பிலேயே ஏற்படும் குறைகளுக்கான அறுவை சிகிச்சை ஆகும். *வயதுவந்தவர்களுக்கான க்ரானியோஃபேஷியல் அறுவை சிகிச்சை* என்பது பெரும்பாலும் எலும்பு முறிவிற்காக செய்யப்படுவது ஆகும்.
# ஒட்டுறுப்பு அறுவை மருத்துவம்

## துணை-சிறப்பு சிகிச்சைகள்

### நுண் அறுவை சிகிச்சை

நுண் அறுவைசிகிச்சை (Microsurgery) என்பது பொதுவாக திசுக்களைத் தேவைப்படும் உடலின் மற்றொரு இடத்திற்கு மாற்றி இரத்தக் குழாய்களை மீண்டும் இணைப்பது ஆகும். மார்பக மறுசீரமைப்பு, தலை மற்றும் கழுத்து புனரமைப்பு, கை அறுவைச் சிகிச்சை / மாற்றீடு, மற்றும் மூச்சிரைப்பு பின்னல் அறுவை சிகிச்சை ஆகியவை இந்த வகைகளில் செய்யப்படும் பெரும்பான்மையான அறுவை சிகிச்சை ஆகும்.
# ஒட்டுறுப்பு அறுவை மருத்துவம்

## துணை-சிறப்பு சிகிச்சைகள்

### குழந்தைகளுக்கான ஒட்டுறுப்பு அறுவை சிகிச்சை

வயது வந்தவர்களுக்கு செய்யப்படும் அறுவை சிகிச்சையை விட இது முற்றிலும் மாறுபாடானது. குழந்தைகளின் பிறப்பிலேயே காணப்படும் நோய்த்தாக்கம், குறைபாடுகளைக் களைவது எளிது என அறுவை சிகிச்சை நிபுணர்களால் கருதப்படுகிறது. பொதுவாக குழந்தைகளுக்கு செய்யப்படும் பிளாஸ்டிக் அறுவை சிகிச்சையளிக்கப்படுவது க்ரானியோஃபேஷியல் முரண்பாடுகள், கூட்டுவிரல் (Syndactyly), பல்விரல் (Polydactyly - அதிக விரல்களுடன் பிறப்பது), உதட்டுப்பிளவு மற்றும் மேலண்ணம் மற்றும் பிறவியிலேயே கைமாறி இருப்பது ஆகியவை அடங்கும்.
# ஒட்டுறுப்பு அறுவை மருத்துவம்

## நுட்பங்கள் மற்றும் நடைமுறைகள்

தோல்திசு மாற்றம் என்பது அறுவை சிகிச்சைகளில் செய்யப்படும் பொதுவான ஒன்றாகும். திசுக்களைப் பெறுநரிடமிருந்தும், நன்கொடையாளர்களிடமிருந்தும் பெறலாம்.  
- ”தன் ஒட்டு” - திசுக்கள் அந்தந்த நபர்களிடமிருந்தே பெறப்படுகிறது. இயல்பான திசுக்கள் இல்லாமலோ அல்லது குறைந்தளவிலோ இருந்தால், செயற்கையாக உருவாக்கப்பட்டவை பயன்படுத்தப்படும்.
- ”ஓரினத் திசு ஒட்டு” -தேவையான திசுக்கள் ஒரே இனத்தை சேர்ந்த நன்கொடையாளர்களிடமிருந்து பெறப்படுகிறது.
- ”அயலினத் திசு ஒட்டு” - வேறுபட்ட இனங்களான நன்கொடையாளடமிருந்து எடுக்கப்படுகின்றன.  
வழக்கமாக, பிளாஸ்டிக் அறுவை சிகிச்சைகளிலிருந்து கவனமாக திட்டமிடப்பட்டிருக்கும். எனவே, பிளாஸ்டிக் அறுவை சிகிச்சையிலிருந்து நல்ல முடிவுகளை எதிர்பார்க்கலாம்.
# ஒட்டுறுப்பு அறுவை மருத்துவம்

## புனரமைப்பு அறுவை சிகிச்சை

தீக்காயங்களால் ஏற்படும் செயல்பாட்டு குறைபாடுகளை சரிசெய்வதற்கு புனரமைப்பு பிளாஸ்டிக் அறுவை சிகிச்சை செய்யப்படுகிறது. முகத்தில் ஏற்படும் எலும்பு முறிவுகள் போன்ற அபாயகரமான காயங்கள் அல்லது கூர்மையான உதடுகள் போன்ற பிறவிக்குரிய குறைகள், அசாதாரண வளர்ச்சித் தொற்று மற்றும் நோய், புற்றுநோய் அல்லது கட்டிகள் போன்றவைதான் பெரும்பாலும் செய்யப்படுபவை ஆகும்.
# ஒட்டுறுப்பு அறுவை மருத்துவம்

## ஒப்பனை அறுவை சிகிச்சை வழிமுறைகள்

ஒப்பனை அறுவை சிகிச்சை என்பது ஒரு நபருடைய தோற்றம் அல்லது வயதான அறிகுறிகளை நீக்குவதையே ஒரே நோக்கமாகக்கொண்டு நிகழக்கூடிய ஒரு விருப்பமான செயல்முறை ஆகும். அமெரிக்காவில் 2014 ஆம் ஆண்டில் கிட்டத்தட்ட 16 மில்லியன் ஒப்பனை நடைமுறைகள் நடத்தப்பட்டன. அமெரிக்காவில் நிகழ்த்தப்படும் ஒப்பனை நடைமுறைகள் எண்ணிக்கை நூற்றாண்டின் தொடக்கத்திலிருந்து கிட்டத்தட்ட இரட்டிப்பாகியுள்ளது. 2001 ஆம் ஆண்டில் 88% இலிருந்து 2014 ஆம் ஆண்டில் பெண்கள் மீது 92% ஒப்பனை நடைமுறைகள் நடத்தப்பட்டன. 2007 ஆம் ஆண்டில் சுமார் 12 மில்லியன் ஒப்பனை நடைமுறைகள் நடத்தப்பட்டன.  
*மிகவும் பிரபலமான அழகியல் / ஒப்பனை செயல்முறைகள் பின்வருமாறு*:  
1. அடிவயிற்றுக் குறைப்பு: அடிவயிற்றை மாற்றியமைத்தல் மற்றும் இறுக்குதல்
1. கண்ணிமை அறுவை சிகிச்சை: கண் இமைகளின் வடிவ மாற்றமைப்பு
1. ஆண்குறி அறுவை சிகிச்சை : ஆண்குறியின் கட்டுமானம் அல்லது புனரமைப்பு
1. மார்பகப் பெருக்குதல்கள் :கொழுப்பு ஒட்டுண்ணி, உப்பு அல்லது சிலிகோன் ஜெல் ப்ரெஸ்டெடிக்ஸ் மூலம் மார்பகங்களின் பெருக்கம்
1. மார்பக குறைப்பு : தோல் மற்றும் சுரப்பி திசுக்களை அகற்றுவது, தோள் மற்றும் முதுகு வலியை குறைப்பதற்காக இது பெண்களுக்கும் ஆண்களுக்கும் செய்வது.
1. மார்பக மாற்றம் : குழந்தை பிறப்பிற்கு பின்பு எடைஇழப்பிற்காக செய்யப்படுவது.. இது சுரப்பியின் திசுவை எதிர்க்கும் மார்பகத்தை அகற்றுவது ஆகும்.
1. பிட்டம் பெருக்குதல் : சிலிகான் உள்வைப்புகள் அல்லது கொழுப்பு ஒட்டுண்ணி போன்றவற்றைப் பயன்படுத்தி பிட்டங்களை மேம்படுத்துதல் மற்றும் உடலின் மற்ற பகுதிகளில் இருந்து இடமாற்றம் செய்தல்.
1. பிட்ட மாற்றம்: பிட்டத்தில் அதிகப்படியான தோல் நீக்கப்படுவதன் மூலம் தூக்குதல் மற்றும் இறுக்குவது போன்றவற்றை செய்தல்.
1. உதடு விரிவாக்கம்: உதடுகளின் அளவை மாற்றுதல்.
1. மூக்கு வேலை : மூக்கின் அமைப்பை மாற்றியமைத்தல்.
1. காது அறுவை சிகிச்சை: காதுகளின் அமைப்பை மாற்றியமைத்தல்.
1. முக மாற்றம்: சுருக்கங்கள் மற்றும் முகத்தில் இருந்து வயதான அறிகுறிகளை நீக்குதல்.
1. கை மாற்றம்: கைகளில் காணப்படும் அதிகப்படியான தோல் மற்றும் கொழுப்புகளை களைவது ஆகும்.  
முகமாற்று அறுவை சிகிச்சை, உதடு அறுவை சிகிச்சை, கண்ணிமை அறுவை சிகிச்சை, மார்பக மாற்று அறுவை சிகிச்சை, மூக்கு வேலைகள் ஆகியவை மிகவும் பிரபலமான அறுவை சிகிச்சைகள் ஆகும்.
# ஒட்டுறுப்பு அறுவை மருத்துவம்

## சிக்கல்களும் அபாயங்களும்

எல்லா அறுவை சிகிச்சையும் ஆபத்துகள் நிறைந்தவையே. ஒப்பனை அறுவை சிகிச்சையின் போது ஹெமாட்டோமா, நரம்பு சேதம், தொற்று, வடு, மற்றும் உறுப்பு சேதம் போன்றவைகள் ஏற்பட அதிக வாய்ப்பு உண்டு.
# ஒட்டுறுப்பு அறுவை மருத்துவம்

## உளவியல் கோளாறுகள்

ஊடகங்கள்,விளம்பரங்கள் மூலமாகவும் விழிப்புணர்வு செய்தாலும் இவை மனநல கோளாறுகளுடன் தொடர்புடையது என்று ஆராய்ச்சியாளர்கள் நம்புகின்றனர்..சில சந்தர்ப்பங்களில் வேறு அறுவை சிகிச்சை செய்ய இயலாத/நிபுணர்கள் மறுக்கும் சூழ்நிலையில் பிளாஸ்டிக் அறுவை சிகிச்சை செய்வது அபாயகரமானது.
# ஒட்டுறுப்பு அறுவை மருத்துவம்

## இவற்றையும் காண்க

- இதய மாற்று அறுவைச் சிகிச்சை
- குழந்தை அறுவைச் சிகிச்சை
- கண்புரை அறுவைச் சிகிச்சை
- கருப்பை நீக்க அறுவைச் சிகிச்சை
- அறுவைச் சிகிச்சைக் கருவிகள்
# தேசிய கணித நாள்

**தேசிய கணித நாள்** (*National Mathematics Day*) இந்தியாவில், திசம்பர் 22 ஆம் நாள் தேசிய கணித நாளாக அறிவிக்கப்பட்டுள்ளது. தேசிய கணித நாள் 26 பிப்ரவரி 2012 அன்று சென்னைப் பல்கலைக்கழக நூற்றாண்டு விழாக் கலையரங்கத்தில் நடைபெற்ற சீனிவாச ராமானுசனின் 125 வது பிறந்த நாள் கொண்டாட்டத்தின் தொடக்க விழாவில் இந்தியத் தலைமை அமைச்சர் டாக்டர் மன்மோகன் சிங் அவர்களால் பிரகடனம் செய்யப்பட்டது.  
இந்தியக் கணித மேதை சீனிவாச ராமானுஜன் 1887 ஆம் ஆண்டு திசம்பர் மாதம் 22 ஆம் தேதி பிறந்தார். 1920 ஏப்ரல் 26 இல் இறந்தார். இந்திய தேசிய கணிதவியலாளரான கணித மேதை சீனிவாச இராமானுசன் அவர்கள் கணிதத்துறைக்குப் பங்காற்றியமைக்காக ஒவ்வொரு ஆண்டும் திசம்பர் 22 ஆம் நாள் தேசிய கணித நாளாகக் கொண்டாடப்படுகிறது. 2012 ஆம் ஆண்டு தேசிய கணித ஆண்டாக அறிவிக்கப்பட்டுள்ளது.  
தேசிய கணித தினம் இந்திய அளவில் பள்ளிகள் மற்றும் பல்கலைக்கழகங்களில் பல்வேறு கல்வி நிகழ்வுகளுடன் கொண்டாடப்படுகிறது.2017 ஆம் ஆண்டு ஆந்திரப் பிரதேச மாநிலம் சித்தூர் மாவட்டத்தில் உள்ள குப்பம் நகரில் இராமானுசன் கணிதப் பூங்கா என்ற அருங்காட்சியகம் திறக்கப்பட்ட்தை தொடர்ந்து தேசிய கணித நாளின் முக்கியத்துவம் அதிகரித்துள்ளது.
# மொழி ஆய்வகம்

**மொழி ஆய்வகம்** என்பது நவீன மொழி கற்பிப்பிற்கு உதவும் ஒரு கேள்வி அல்லது காட்சி-கேள்விக் கருவி ஆகும். இது பள்ளிகள், பல்கலைக்கழகங்கள், கல்விக் கூடங்களில் காணப்படுகின்றன. முதல் மொழி ஆய்வகம் 1908 ஆம் ஆண்டில் கிரேனாபுல் பல்கலைக்கழகத்தில் இருந்திருக்கக்கூடும். 1950 ஆம் ஆண்டில் இருந்து 1990 ஆம் ஆண்டு வரை அவை நாடா அல்லது சட்டங்கள் வடிவிலான அமைப்பில் இருந்து பின்னர் ஒலிநாடா அமைப்பிற்கு மாறின. தற்போது தனிமேசைக்கணினியில் பல்லூடக வடிவில் நிறுவப்பட்டுள்ளன. உண்மையான மொழி ஆய்வகங்கள் தற்போது நடைமுறையில் இல்லை. கணினியில் இணைக்கப்பட்டுள்ள ஒலிச் சாவடிகளில் மாணவர்கள் கேட்பதைக் கவனிப்பது ஆசிரியரின் கடமையாகும்.
# மொழி ஆய்வகம்

## அமைப்பும் கட்டமைப்பும்

மொழி ஆய்வகம் பின்வரும் அமைப்புகளைக் கொண்டுள்ளது.
1. கருவறைக்கருவி (Console)
1. முதன்மைநிலை நாடாக்கள் (Master Tapes)
1. இரட்டைப் பகுதிகள் உள்ள நாடாக்கள் (Twin track tapes)
1. ஒலிப்பதிவு நாடாக் கருவிகள் (Tape Recorders)
1. தலையணித் தொகுதிகள் (Headsets)
1. நுண்ணொலிக் கருவிகள் (Microphones)  
மரபான மொழி ஆய்வக அமைப்பு பொதுவாக ஒரு கருவறைக்கருவியைக் கொண்டிருக்கிறது. இது மாணவர் சாவடிகளின் பல வரிசைகளில் இணைக்கப்படுகிறது. பொதுவாக மாணவர் பகுதி ஒலிப்பதிவு நாடாக்கருவி, நுண்ணொலிக்கருவியைக் கொண்ட ஒரு தலையணித்தொகுதியைக் கொண்டிருக்கிறது. ஆசிரியர் கருவறைக்கருவி வழியாக ஒவ்வொரு சாவடியையும் கண்காணிப்பு செய்கிறார். மேலும் ஆசிரியர், மாணவர் இடையே இருவழித் தகவல் தொடர்பு வழங்கவும் தேவையான கருவிகளையும் மொழிஆய்வகம் கொண்டிருக்கிறது.
# மொழி ஆய்வகம்

## செயல்பாடு

முதன்மை நிலை நாடா ஆசிரியரால் இயக்கப்படும். அந்த ஒலி பயிற்சியாளர்களுக்கு அமைந்த ஒலிப்பதிவு நாடாக்கருவியில் பதிவாகும். பயிற்சியாளர் அந்த ஒலியைக்கேட்டு பின்னர் திரும்ப ஒலிக்க வேண்டும். இந்த ஒலிப்பதிவை எத்தனை முறை வேண்டுமானாலும் திரும்பக் கேட்கலாம்.
# மொழி ஆய்வகம்

## சிக்கல்கள்

1970 மற்றும் 1980 ஆண்டுகளில் மொழி ஆய்வகங்கள் முறிவு காரணமாக தம் நற்பெயரை இழந்தன. சட்டங்கள் வடிவிலான நாடாவைப் பயன்படுத்துவதில் பல்வேறு சிக்கல்கள் எழுந்தன. நேரத்தை வீணடித்தல், தவறான பயன்பாடு மூலம் மொழி ஆய்வகம் தோல்வியடைந்ததற்கான வாய்ப்புகள் அதிகம்.
# மொழி ஆய்வகம்

## ஊடக மாற்றம்

1980 களில் மரபான மொழி ஆய்வகத்தின் அழிவு ஒலி-மொழி முறைக்கு ஆதரவாகவும், மாணவரின் தவறான பயன்பாடு, புறக்கணிப்பு காரணமாகவும் ஏற்பட்டது. பல பள்ளிகள் தங்கள் பழைய மொழி ஆய்வகங்களை கணினி அறைக்குள் மாற்றின. இருப்பினும், 1990 ஆண்டுகளின் பிற்பகுதியில் மலிவான பல்லூடகத் திறன் கொண்ட தனிமேசைக்கணினிகளின் வருகை மொழி ஆய்வகத்தின் மறு உருவாக்கம், மாற்றம் ஆகியவற்றுக்கு வழிவகுத்தது. 1990 ஆண்டுகளில் புதிய மின்னனு அடிப்படையிலான அமைப்புகள், இணையம், காட்சி வடிவங்களின் சில நிலைகளில் சிறந்த மேலாண்மை அடிப்படையில் நீட்டிக்கப்பட்ட செயல்பாட்டுக்கு வழிவகுத்தன.
# மொழி ஆய்வகம்

## கற்பித்தல் வகைகள்

1. ஒலிபரப்பு வகை (Broadcast Procedure)
1. நூலக வகை (Library Operation)
1. தொலைபேசி வகை (Dial Access)
1. இணைந்த முறை (Combination Type).
# மொழி ஆய்வகம்

## சிறப்புகள்

- மீளச்செய்தல் (Retracing)
- பாடப்பகுதியைத் தேர்ந்தெடுத்தல் (Material Selection)
- தனிவேகக் கற்றல் (Self paced Learning)
- திருத்தம் பெறுதல் (Getting Evaluated).
# மொழி ஆய்வகம்

## மொழி ஆய்வகப் பயிற்சிகள்

- ஒலித்தல் பயிற்சிகள்
- கேட்டல் பயிற்சிகள்
- மொழிப் பயிற்சிகள்
- கருத்துணரும் பயிற்சிகள்.
# மொழி ஆய்வகம்

## குறைகள்

- இம்மொழி ஆய்வகங்கள் மிகவும் விலை உயர்ந்தவை.
- இந்தியா போன்ற சில நாடுகளில் இதற்கான பாடத்திட்டங்கள் இல்லை.
- இது போன்ற மொழி ஆய்வகங்களில் பேரளவாக 60 மாணவர்களை மட்டுமே ஈடுபடுத்த முடியும்.
- மாணவர்கள் உச்சரிப்பைக் கேட்பதற்கு போதுமான பொறுமையைக் கொண்டிருக்க மாட்டார்கள். அதனால் நடைமுறையில் பதிவு செய்வது மிகவும் கடினம்.
- தொழில்நுட்பம் விரைவாக மாறுகிறது எனில், அதற்கான வழிமுறைகளின் மேம்பாட்டிற்கான ஒரு ஏற்பாடு இருக்க வேண்டும்.
- இது நிதி அடிப்படையில் பள்ளிக்கான சுமையாக அமையும்.
- கல்வி அமைச்சகம் மொழி ஆய்வகத்தை நிர்வகிப்பதற்கு நிதி ஒதுக்கீடு செய்ய வேண்டும்.
- இந்த அடிப்படைப் பிரச்சினைகளைத் தீர்க்க முடியும் என்றால் மட்டுமே நம் பாடத்திட்டத்தில் மொழி ஆய்வகத்தைச் செயல்படுத்துவது பற்றிச் சிந்திக்கலாம்.
# வீர மங்கை நாஞ்செலி

## திருவிதாங்கூர் நாடு

திருவிதாங்கூர் நாடு இந்தியாவின் கேரள மாநிலத்தின் தென் பகுதிகளையும், தமிழ் நாட்டின் கன்னியாகுமரி மாவட்டத்தையும் உள்ளடக்கியது. திருவிதாங்கூர் நாடு, திருவனந்தபுரத்தை தலைநகராக கொண்டும், வெள்ளி நிறத்தில் வலம்புரிச் சங்கு பொரித்த செந்நிறக் கொடியைக் கொண்டும் ஆட்சி நடத்தப்பட்டது.
# வீர மங்கை நாஞ்செலி

## தோள் சீலைக்கு வரி

தோள் சீலைக்கு வரி விதிக்கும் வழக்கம் 19-ம் நூற்றாண்டிலும் கடைபிடிக்கப்பட்டு வந்தது. ஈழவர்கள் அதிகமாக வாழ்ந்த கேரளாவில் திருவாங்கூர் அரசன், ஈழவ பெண்கள் மார்பை மறைக்க வரி விதித்து வந்தான். திருவாங்கூர் அரசு கூறியது யாதெனில் “மார்பை மறைக்க விரும்பும் ஈழவ பெண்கள், கட்ட வேண்டிய வரி, தோள் சீலை வரி. மறைக்க விரும்பவில்லையென்றால் வரி கிடையாது”.
# வீர மங்கை நாஞ்செலி

## நாஞ்செலியின் வீரஉணர்வு

திருவிதாங்கூர் அரசுக்கு உட்பட்ட பகுதியில் சேர்தலா என்ற இடத்தில் ஒரு சிற்றுரில் 30 வயதுடைய நாஞ்செலி வசித்து வந்தார். அவர் “எனது மானத்தை காப்பது எனது உரிமை” என்றார். இந்த கொடுமையான வரி விதிப்பை எதிர்த்து கடுமையாக போராடிக் கொண்டிருந்தார். திருவிதாங்கூர் அரசுக்கு வரி செலுத்தவும் மறுத்துவிட்டார்.  
ஆனால் இன்று வரை இவருக்கு எந்த பகுதியிலும் நினைவு சிலை அமைக்கப்படவில்லை என்பது குறிப்பிடத்தக்கது.
::சாதியின் பெயரால் அடிமைப்படுத்தும் நிலை மாற வேண்டும். மானம் என்பது அனைவருக்கும் உண்டு என்பதை மனித குலம் அறிய வேண்டும். சமுக நலனுக்காக தன் உயிரிரையே தியாகம் செய்யும் இத்தகைய இலட்சிய பேராளிகளை சமுகம் நினைவில் வைத்துக் கொள்ள வேண்டும்.
# இணைச்சொல்

**இணைச்சொல்** அல்லது **இணைப்புச்சொல்** (*conjunction*) என்பது மொழியில் இணையிணையாக அமையும் சில சொற்களைக் குறிக்கும். இணைச்சொற்களைப் பொருத்தமான இடங்களில் பயன்படுத்தினால் மொழிநடை சிறக்கும்; சொல்லப்படும் கருத்தும் திருத்தமாய் விளங்கும். நாம் செய்திகளையும் கருத்துகளையும் பிறரிடம் கூறும்பொழுது சுவைபடக் கூறுவதற்காக ஒரே பொருள் தரும் இரு சொற்களை இணைத்துப் பயன்படுத்துவதும் எதிர் பொருள்தரும் இருசொற்களை இனைத்துப் பயன்படுத்துவதும் இணைச்சொற்கள் எனப்படும்.
# இணைச்சொல்

## இணைச்சொல் விளக்கம்

ஒரு வாக்கியத்தில் இருவேறு சொற்கள் பொருளை உறுதிப்படுத்தவோ, முரண்படுத்தவோ செறிவுபடுத்தவோ இணைந்து வருவது இணைச்சொல் எனப்படும்.
# இணைச்சொல்

## எடுத்துக்காட்டு

"மாப்பிள்ளைக்கு நிலம்புலம் உள்ளதா ?"
இங்கு நிலம் என்பது நன்செய் வயல் ஆகும்.
புலம் என்பது புன்செய் வயல் ஆகும்.
# இணைச்சொல்

## இணைச்சொல் வகைகள்

இணைச்சொல் வகைகள் பின்வருமாறு மூவகைப்படும்.
1. நேரிணைச் சொற்கள்
1. எதிரிணைச் சொற்கள்
1. செறியிணைச் சொற்கள்.
# இணைச்சொல்

## நேரிணைச் சொற்கள்

ஒரே பொருள் தரும் இரு சொற்கள் இணைந்து வருவது நேரிணைச் சொற்கள் எனப்படும்.
நேரிணைச் சொற்கள் பின்வருமாறு அமையும்.
- சீரும் சிறப்பும்
- பேரும் புகழும்
- ஈடு இணை
- உற்றார் உறவினர்
- நோய் நொடி
- குற்றங் குறை
- கூன் குருடு
- வாடி வதங்கி
- முக்கலும் முனங்கலும்
- வாயும் வயிறும்
- மூக்கும் முழியும்
- ஆற அமர
- இடுக்கு மிடுக்கு
- எடக்கு மடக்கு
- பாயும் படுக்கையும்
- தங்கு தடை
- முட்டி மோதி
- ஒட்டி உலர்ந்து
- தப்பித் தவறி
- வாட்டச் சாட்டம்
- நாணிக் கோணி
# இணைச்சொல்

## எதிரிணைச் சொற்கள்

ஒன்றுக்கொன்று முரண்பட்ட இரு சொற்கள் இணைந்து வருவது எதிரிணைச் சொற்கள் எனப்படும்.
எதிரிணைச் சொற்கள் பின்வருமாறு அமையும்.
- அல்லும் பகலும்
- உயர்வு தாழ்வு
- அடியும் நுனியும்
- உள்ளும் புறமும்
- குறுக்கும் நெடுக்கும்
- உச்சிமுதல் உள்ளங்கால் வரை
- ஐயந்திரிபற
- இருளும் ஒளியும்
- கிழக்கும் மேற்கும்
- வடக்கும் தெற்கும்
- ஏட்டிக்குப் போட்டி
- மேடு பள்ளம்
- முன்னும் பின்னும்
- மேலும் கீழும்
- வலதும் இடதும்
- அங்கே இங்கே
- காலை மாலை
# இணைச்சொல்

## செறியிணைச் சொற்கள்

ஒரு சொல்லின் பண்பு அல்லது செயலை வலுவூட்டும் விதமாக ஒத்த பொருளுடைய இரு சொற்கள் இணைந்து வருவது செறியிணைச் சொற்கள் எனப்படும்.
செறியிணைச் சொற்கள் பின்வரும் இரு வழிகளில் அமையும்.
# இணைச்சொல்

## செறியிணைச் சொற்கள்

### பண்பு செறியிணைச் சொற்கள்

- செக்கச் செவேல்
- வெள்ளை வெளேர்
- பச்சைப் பசேல்
- நட்ட நடுவில்
- கன்னங்கரேல்
# இணைச்சொல்

## செறியிணைச் சொற்கள்

### செயல் செறியிணைச் சொற்கள்

- அழுதழுது
- நடந்து நடந்து
- கொஞ்சிக் கொஞ்சி
- பார்த்துப் பார்த்து